નવી દિલ્હીઃ બેંકોનું દેવુ ના ચુકવનારા લોકોને દેશની બહાર જતા રોકવા માટે સરકારે ફિનાન્શિયલ સર્વિસ સેક્રેટરી રાજીવ કુમારની આગેવાનીમાં એક ઉચ્ચસ્તરીય સમિતિની રચના કરી છે. આ સમિતિ ડિફૉલ્ટરોને દેશમાંથી ભાગતા અટકાવવાનાં ઉપાયો આપશે અને તાજેતરમાં રહેલા કાયદાઓમાં બદલાવ પણ કરશે. આ કમિટી એવા વ્યાપારીઓ પર ખાસ નજર રાખશે કે જેમની પાસે અન્ય દેશની નાગરિકતા પણ છે. સરકારનાં આ પ્રયત્નથી નીરવ મોદી, મેહુલ ચોક્સી અને વિજય માલ્યા જેવા પ્રકરણો થતા અટકાવી શકાશે.